Gyldenløves gate (Oslo)

Se pekerside for andre forekomster av Gyldenløves gate.

Gyldenløves gate (1–51, 2–48) er en gate på Frogner i Oslo. Den går fra Niels Juels gate over Arno Bergs plass til Kirkeveien ved Frognerparken. Gaten fikk sitt navn i 1879 og er oppkalt etter stattholder Ulrik Fredrik Gyldenløve (1638–1704).

Historie og beplantning 

Gaten går gjennom et dalsøkk omgitt av Briskeby-høyden i nordøst og høydedraget med Lille Frogner i sørvest. Den var opprinnelig tenkt forlenget videre ut på landet vestover, men på grunn av Vigelandsanlegget stoppet det opp ved Kirkeveien. Fra sørøstenden og til Eckersbergs gate går en ridesti omgitt av trær midt i veien, og det er trebeplanting også på sidene. Også mellom Eckersbergs gate og Kirkeveien er det trebeplanting (tilløp til allé), men her er det noe mer uregelmessig. Ridestien er listeført.

Gyldenløves gate var en av de senest bebygde gatene i området,Se f.eks. kart fra 1900 hos Oslo byarkiv. og det var endestykkene som ble opparbeidet først. I sørøstenden er det 1890-tallsbygårder på sørsiden. Nordvestover fra Haxthausens gate er bebyggelsen fra 1920- og 1930-årene. Helt i vest kom noen villaer på 1890-tallet, men for øvrig i de vestre delene er bebyggelsen oveveiende fra de to første årtiene av 1900-tallet. Ved nr. 43 og 45 har det skjedd senere fortetning.

Området nær midten, ikke langt fra der Arno Bergs plass (tidligere Gyldenløves plass) er i dag, ble kalt Bondejordet. Her var det som går for å ha vært byens første skolehage, anlagt i 1906. Den delen av Eilert Sundts gate som fører fra Gyldenløves gate og opp til Briskebyveien, har da også vært kalt Bondebakken.

 Bygninger og institusjoner 
NrBildeBeskrivelse 1C–3  Gyldenløves gate 1C–3|100px|bottom  Tomannsbolig (ark. Mads Wiel Gedde) oppført 1929. Konstruksjon av armert betong i to etasjer. 2  Gyldenløves gate 2|100px|bottom  Leiegård (ark. Eduard Carlén) byggemeldt 1895, på hjørnet mot Niels Juels gate og Haxthausens gate. Kileformet bygg med karakteristisk, fremskutt verandaparti. Fire etasjer samt senere innredet loftsetasje. Pusset fasade. Nyrenessanse. 4  Gyldenløves gate 4|100px|bottom  Leiegård (ark. Carl Aaman) byggemeldt 1896 for eiendomsspekulanten Berger Johansen (i likhet med nabogården i nr. 6). Fire etasjer i gul frognertegl (blanding av upussede og pussede flater) samt loftsetasje innredet for beboelse i 1977. Enkel nyrenessanse. 5–7  Gyldenløves gate 5–7|100px|bottom  Tomannsbolig (ark. Wilhelm Karlsson) oppført 1929. To etasjer samt underetasje. Pusset fasade. 6  Gyldenløves gate 6|100px|bottom  Leiegård (ark. Carl Aaman) byggemeldt 1897. Fire etasjer (samt loftsetasje innredet i 1982) i gul frognertegl, slemmet fasade (unntatt første etasje, som er pusset). For øvrig svært lik nabogården i nr. 4. I bakgården står det som en gang var en fjøs-/stallbygning. 8  Gyldenløves gate 8|100px|bottom  Samsongården, leiegård (ark. Halfdan Berle) byggemeldt 1896 for murmester Lars Hansen. Hovedbygningen (nr. 8A) mot Gyldenløves gate har fire etasjer i gul frognertegl med puss i første etasje. Bakermester Wilhelm Bismarck Samson flyttet sin produksjon hit i 1911, og bygningskomplekset, som strekker seg gjennom kvartalet til Haxthausens gate, omfatter også bakeribygning, stall og privet. Tilbygg er utført ved Christian Reuter, og det er også senere gjort endringer ved bygget. 9–11  Gyldenløves gate 9–11|100px|bottom  Tomannsbolig (ark. Borthen & Brantzeg) oppført 1928. To etasjer. Pusset fasade. 10  Gyldenløves gate 10|100px|bottom  Leiegård (ark. Carl Konopka) oppført 1896. Fire etasjer i gul  frognertegl med puss i første. Nyrenessanse. 15  Gyldenløves gate 15|100px|bottom  På denne adressen er et parkområde foran Eilert Sundts gate 2 sørøst for Arno Bergs plass. Området er listeført og altså vernet. Det har imidlertid vært strid om eiendommen i en årrekke, idet eier ønsker å bygge ut.Aftenposten 6. juli 2015 16  Gyldenløves gate 16|100px|bottom  Leiegård (ark. Paul Norr) oppført 1928. Tre etasjer samt loft. Seks leiligheter. 18  Gyldenløves gate 18|100px|bottom  Leiegård (ark. Leif Løberg) oppført 1928. Tre etasjer samt loft. Pusset fasade. Seks leiligheter. 19  Gyldenløves gate 19|100px|bottom  Leiegård (ark. Lilla Hansen) oppført 1929. Tre etasjer samt loft og underetasje. Ti leiligheter. Pusset fasade. Delvis buet bygg i hjørnet mellom Schives gate og Løvenskiolds gate. 20  Gyldenløves gate 20|100px|bottom  Boliggård (ark. Ragnar Dahl) oppført 1928, ved og delvis langs Lille Frogner allé. Tre etasjer samt loftsetasje. Femten leiligheter samt vaktmesterleilighet. Pusset fasade. Nyklassisisme. 22 og 22B  Gyldenløves gate 22|100px|bottom  To sammenhengende gårder (ark. Ingvald Suphammer) oppført 1928, ved og delvis langs Lille Frogner allé. Tre etasjer samt loftsetasje. Pusset fasade. Nyklassisisme. 24  Gyldenløves gate 24|100px|bottom  Boliggård (ark. Ingvald Suphammer) oppført 1930, sammen med Løvenskiolds gate 13. Tre etasjer samt loftsetasje. Konstruksjon i armert betong med pusset fasade. Nyklassisisme. 26  Gyldenløves gate 26|100px|bottom  Boliggård (ark. Ragnvald Tønsager) oppført 1928. Fire etasjer samt underetasje med forretningslokaler. Pusset fasade. Nyklassisisme. 27  Gyldenløves gate 27|100px|bottom  Leiegård (ark. Paul Norr) oppført  1925. Tre etasjer samt underetasje. Karakteristisk, krum bygning i nyklassisisme ved Arno Bergs plass. Arno Berg bodde her. 28  Gyldenløves gate 28|100px|bottom  Leiegårdskompleks (ark. Ragnvald Tønsager) oppført 1925. Fire etasjer samt underetasje og loft. Nyklassisisme. Komplekset omfatter adressene Gyldenløves gate 28A og Odins gate 34B vendt mot Gyldenløves gate. Videre vender Gyldenløves gate 28B og 28C mot Eckersbergs gate, og Odins gate 34A og 34C vender mot Odins gate. 29  Gyldenløves gate 29|100px|bottom  Boliggård (ark. Otto Hansson) oppført 1927. Tre etasjer samt loftsetasje. Pusset fasade. 31  Gyldenløves gate 31|100px|bottom  Boliggård (ark. Morten Wagle) oppført 1912–16. 33  Gyldenløves gate 33|100px|bottom  Boliggård (ark. Morten Wagle) oppført 1912–16. 35  Gyldenløves gate 35|100px|bottom  Boliggård (ark. Morten Wagle) oppført 1912–16. 37  Gyldenløves gate 37|100px|bottom  Boliggård (ark. Morten Wagle) oppført 1912–16. 38  Gyldenløves gate 38|100px|bottom  
Leiegårdsvilla (ark. Bernhard Steckmest) oppført 1891 for eiendomsspekulanten Edvin Petersen. Fem boenheter på 2 1/2 etasjer. Som en stor sveitservilla. 39  Gyldenløves gate 39|100px|bottom  Bygård (ark. Bernhard Steckmest) oppført 1912. 40  Gyldenløves gate 40|100px|bottom  
Leiegårdsvilla (ark. Bernhard Steckmest) oppført 1892 for eiendomsspekulanten Edvin Petersen. 2 1/2 etasjer. Som en stor sveitservilla. Her har Arnulf Øverland (fra 1906) og Johan Borgen (fra 1933) bodd. 41  Gyldenløves gate 41|100px|bottom  Murvilla (ark. Morten Wagle) oppført 1909 for Hieronymus Heyerdahl. Tilbygg ved Arnstein Arneberg fra 1917. 42  Gyldenløves gate 42|100px|bottom  Villaleiegård (ark. Carl Michalsen) oppført 1902. To etasjer samt mansardetasje og sokkeletasje. Pusset fasade. 44  Gyldenløves gate 44|100px|bottom  Murvilla (ark. Karl Høie) oppført 1903. 46  Gyldenløves gate 46|100px|bottom  Murvilla (ark. Karl Høie) oppført 1904. 47  Gyldenløves gate 47|100px|bottom  Villaleiegård (ark. Olaus og Carl Michalsen) oppført 1891 for Morten Olsen. 2 1/2 etasjer i rød tegl med artikulering i puss og stukk. Karakteristisk verandaparti i asymmetrisk komposisjon. 48  Gyldenløves gate 48|100px|bottom  Murvilla (ark. Karl Høie) oppført 1905. 49  Gyldenløves gate 49|100px|bottom  Murvilla (ark. Christian Reuter) oppført 1905. 51  Gyldenløves gate 51|100px|bottom  Murvilla (ark. Karl Høie) oppført 1907. To etasjer med pusset fasade og valmtak. Italienskinspirert. Nederlandsk ambassadørresidens.

 Galleri 

 Referanser 
Geir Tandberg Steigan: Gyldenløves gate 2 (Arkitekturhistorie.no)
Geir Tandberg Steigan: Gyldenløves gate 4 (Arkitekturhistorie.no)
Geir Tandberg Steigan: Gyldenløves gate 6 (Arkitekturhistorie.no)
Geir Tandberg Steigan: Samsongården, Gyldenløves gate 8 (Arkitekturhistorie.no)
Geir Tandberg Steigan: Gyldenløves gate 38 (Arkitekturhistorie.no)
Geir Tandberg Steigan: Gyldenløves gate 41 (Arkitekturhistorie.no)
Geir Tandberg Steigan: Gyldenløves gate 47 (Arkitekturhistorie.no)
Geir Tandberg Steigan: Gyldenløves gate 51 (Arkitekturhistorie.no)
Geir Tandberg Steigan: Morten Emil Adler Wagle (1865–1941) (Arkitekturhistorie.no)
Geir Tandberg Steigan: Karl Henrik Høie (1868–1939) (Arkitekturhistorie.no)
Geir Tandberg Steigan: Christian Joachim Thomas Reuter (1862–1926) (Arkitekturhistorie.no)

Oslo gårdkalender, s. 126.
Oslo gårdkalender, s. 127.
Oslo gårdkalender, s. 128.
Oslo gårdkalender, s. 129.
Oslo gårdkalender, s. 130.
Oslo gårdkalender, s. 131.

 Litteratur 



Kategori:Veier i Oslo
Kategori:Veier i bydel Frogner